اینگیلتره‌ده دکترلار هله ۱۲ گونلوک اولان کؤرپه‌نین دیشینی چکمک مجبوریتین‌ده قالدی.
دیش حکیملری، ایسلا-روز هاسمنین بو آنا قدرکی ان گنج خسته‌لری اولدوغونو دئدی.
ایسلا-روز داها بیر آیینی بئله دولدورمادیغی اوچون آنستزی ائدیلمه‌دی، یالنیز دیشه اویوشدوروجولو کرم سورتولدو.
اوزمانلارا گؤره، دوغوم دیشی نادیر حاللاردا گؤرولسه ده، کؤرپه اوچون اولدوقجا ریسک‌لی.
دوغوم دیشی، ساده‌جه امیزدیرمه زامانی پروبلئم اولمور.
اوشاغین دیلین‌ده اولسر چیخابیلر، یا دا لاخلایان دیشین دوشه‌رک اوشاغین آغ جییرلرینه گئتمه‌سی ریسکی یارانیر.
اینگیلیس دیش حکیملری بیرلیینه گؤره هر ۲۰۰۰ اوشاق‌دان بیری دوغوم دیشی ایله دونیایا گلیر.
کؤکلری کیفایت قدر گلیشمدیگی اوچون دیش اؤز اؤزونه دوشور.
چوخو کؤرپه‌نین دیشلری آنجاق ۶ آیلیق‌دا چیخیر. بعضیلری ۴ آیلیق‌دا، بعضیلری ایسه ۱ یاشین‌دا ایلک دیشلرینه قوووشور.
ایسلا-روز هاسمنین آناسی جاسمین ایسه کؤرپه‌‌سینی بو قدر کیچیک یاش‌دا دیش حکیمینه آپارماق مجبوریتین‌ده قالاجاغینی تخمین ائتمدیگینی دئدی.
جاسمین، "دیش لاخلییردی و چکیلمک مجبور ایدی. اوشاغیم من‌دن قات قات جسارتلیدی، آغلامادی بئله" دئدی.
